तेंदुलकर के अंगूठे में चोट, सर्जन से मिलेंगे  
तेंदुलकर को काफी समय से यह चोट थी, लेकिन शनिवार को दर्द बढ़ गया। टीम सूत्रों ने बताया कि वह रविवार या सोमवार को सर्जन से मिलेंगे।
खिलाड़ियों की फिटनेस समस्याओं से जूझ रही भारतीय क्रिकेट टीम को शनिवार को एक और झटका लगा, जब अंगूठे की चोट के कारण सीनियर बल्लेबाज सचिन तेंदुलकर को इंग्लैंड के खिलाफ पहले वनडे से बाहर रहना पड़ा। तेंदुलकर को काफी समय से यह चोट थी, लेकिन शनिवार को दर्द बढ़ गया।  टीम सूत्रों ने बताया कि वह रविवार या सोमवार को सर्जन से मिलेंगे। इसके बाद उनकी उपलब्धता पर अंतिम फैसला लिया जाएगा।  अंतरराष्ट्रीय शतकों के शतक से एक सैकड़े की दूरी पर खड़े सचिन को इसके लिए इंतजार करना होगा। भारतीय टीम से पहले ही वीरेंद्र सहवाग, गौतम गंभीर, युवराज सिंह, ईशांत शर्मा और जहीर खान चोट से कारण बाहर हैं।